b"\n_START_ARTICLE_\nPont vell de Vilaller\n_START_SECTION_\nDescripci\xc3\xb3\n_START_PARAGRAPH_\nEl pont \xc3\xa9s una construcci\xc3\xb3 del segle XVII que creua el riu Noguera Ribagor\xc3\xa7ana, unint el nucli de poblaci\xc3\xb3 principal de Vilaller amb l'anomenat barri d'Arag\xc3\xb3 que queda a la riba dreta del riu._NEWLINE_La construcci\xc3\xb3 original tenia tres ulls, per\xc3\xb2 el pont va ser malm\xc3\xa8s durant la riuada de 1963 i se'n van perdre dos.\n_START_SECTION_\nHist\xc3\xb2ria\n_START_PARAGRAPH_\nDurant molts anys el riu es creuava mitjan\xc3\xa7ant una palanca localitzada aproximadament a on est\xc3\xa0 situat el pont. Al segle XVI el poble de Vilaller va experimentar un fort creixement econ\xc3\xb2mic que va fer que el 15 d\xe2\x80\x99agost de 1686, el Consell General de Vilaller fes una s\xc3\xbaplica a Sa Majestat Carles II de Castella per a poder construir un pont de tres arcades de pedra on fins aleshores hi havia hagut la palanca. Es comprometien a construir-lo i mantenir-lo._NEWLINE_El pont va perdurar fins a la riuada del 2 d'agost de 1963, quan la crescuda del riu va derruir part del pont fent malb\xc3\xa9 dues de les tres seccions que tenia._NEWLINE_Durant un temps unes passeres de fusta sobre el pont derru\xc3\xaft permetien travessar el riu, fins que el Juny de 1964 es va construir un pont nou aig\xc3\xbces amunt del riu que perdura actualment."